কাইলৈ অৰ্থাৎ ২১ ছেপ্টেম্বৰত সমগ্ৰ দেশজুৰি মুক্তি পাব উত্তৰ-পূবৰ জ্বলন্ত সমস্যাক লৈ নিৰ্মিত ব্যয়বহুল অসমীয়া ছবি 'থ্ৰী স্ম'কিং বেৰেলছ'।
অমিত মালপানীয়ে প্ৰযোজনা কৰা আৰু গোলাঘাট জিলাৰ সঞ্জীৱ দেই পৰিচালনা কৰা এই ছবিখনত উত্তৰ-পূব ভাৰতত অনন্য জ্বলন্ত সমস্যা ৰূপে দেখা দিয়া কিশোৰ-কিশোৰী সকলৰ অপৰাধ প্ৰৱণতা, শিশু সৰবৰাহকাৰী, নিচাযুক্ত দ্ৰব্য ব্যৱহাৰৰ অপকাৰিতা, অনৈতিক কাৰ্যকলাপত নিয়োগ আদি বিষয় সমূহৰ ওপৰত নিৰ্মাণ কৰা হৈছে।
ইতিমধ্যে ছবিখনৰ ডিজিটেল ট্ৰেইলৰ মুকলি কৰা হৈছে আৰু বৰ্তমানলৈকে এক মিলিয়নতকৈ অধিক লোকে ট্ৰেইলৰ চোৱা বুলি জানিব পৰা গৈছে।
নিৰ্দেশক সঞ্জয় দে'য়ে তিনিখন দেশৰ সীমান্তত দৃশ্যগ্ৰহণ কৰা ছবিখনত এজন অপৰাধীৰ জীৱনশৈলীৰ ভিত্তিত নিৰ্মাণ কৰি সকলোবোৰ সমস্যা দাঙি ধৰাৰ চেষ্টা কৰা হৈছে বুলি প্ৰকাশ কৰে।
আনহাতে ছবিখনত সংগীত পৰিচালনা কৰিছে অসমৰ প্ৰতিভাৱান সংগীত পৰিচালক অনুৰাগ শইকীয়াই আৰু ছবিখনৰ সৰহ সংখ্যক গানত কণ্ঠদান কৰিছে অংগৰাগ পাপন মহন্তই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
